AQSh Suriyadagi aerodromga zarba bergandan keyin o‘z harbiylarining himoyasini kuchaytirish maqsadida bu mamlakatdagi harbiy faoliyatiga bir qator o‘zgartirishlar kiritdi. Bu haqda Reuters axborot agentligi xabar bermoqda. Amaldorlar xavfsizlik nuqtai nazaridan, AQSh aynan qanday choralar ko‘rganini muhokama qilishdan bosh tortganlar, biroq bu choralar terrorchilarga qarshi kurashni zaiflashtirmasligini aytganlar. 7 aprelda AQSh Suriyadagi Shayrat aviabazasiga 59 ta raketa bilan zarba bergandi.